מעמול (סדרה)

מָעַמוּל היא סדרת דרמה קומית פארודית ישראלית, שמשודרת בערוץ מאיר לילדים. הסדרה מתמקדת בשני בני-נוער שבזמן החופש הגדול גויסו לסוכנות הביון החשאית "מעמול". הסדרה משולבת במדע בדיוני ואמצעים טכנולוגיים משוכללים, שבראשם עומדת מכונת זמן שניתן לשנות על ידה את העבר. רובה של הסדרה עוסקת בפעולותיהם של שני נערים להציל את המדינה מניסיונותיה של סוכנות האויב 'פרעצל' לחבל בעברן של הציונות ומדינת ישראל.

העונה הראשונה של הסדרה שודרה בקיץ 2015, השנייה בקיץ 2016, השלישית בקיץ 2017, הרביעית בקיץ 2020 והחמישית בקיץ 2024.

== סקירת סדרה ==
{| class="wikitable"
! rowspan="2" |עונה
! rowspan="2" |שם העונה
! rowspan="2" |פרקים
! colspan="2" |תקופת שידור מקורית 
|-
!שידור ראשון
!שידור אחרון
|-
!1
!-
|9
|20 ביולי 2015
|2015
|-
!2
!-
|10
|2016
|2016
|-
!3
!-
|10
|2017
|2017
|-
!4
!עונת קורונה
|5
|7 ביולי 2020
|5 באוגוסט 2020
|-
!5
!מגן ישראל
|12
|14 באוגוסט 2024
|
|}

== עלילה ==
=== עונה 1 ===
בפרק הבכורה, "שלום כיתה אסי", מוזמן אסי למשרדי סוכנות מעמול, שם הוא פוגש את סוכן ר' אשר מבשר לו כי הוא התקבל לשירותי סוכנות ביון חשאית השומרת על ביטחון ישראל וכי במשך הימים הבאים יהיה עליו לעבור מבחנים ומשימות על מנת לבחון את כשירותו להפוך לסוכן מן המניין. בתחילה אסי מזלזל בכובד האחריות שהוטלה עליו אך בסוף הפרק הוא מתחיל באימונים במתחם הארגון יחד עם סוכן ג' והמתלמד הנוסף שהגיע, גדי<ref name=":11"></ref>.

במהלך תקופת ההכשרה מקבלים אסי וגדי מסוכן ר' ורחפן הבינה המלאכותית "שטרוּדל", מגוון משימות ומבחנים שיכשירו אותם להפיכתם לסוכני מעמול. בין השאר, הם נשלחים בזמן לאירועים משמעותיים בהיסטוריה של עם ישראל, מקבלים משימות פיענוח צפנים ורמזים, ועוברים קורסי הישרדות בשטח ואימוני כושר<ref name=":11" /><ref name=":14" /><ref name=":17" />.

בפרק האחרון בעונה, "להציל את מעמול", מגיעים אסי וגדי ליום האחרון שלהם בהכשרה של מעמול, סוכן ר' מתכוון למסור להם את משימתם האחרונה אך אז נאמר לו בקשר כי סוכנות האויב "פרֶעְצֵל", מתכננת לפרוץ למפקדת מעמול ולכן הוא מטיל על אסי וגדי לשמור על הדלת הפנימית של המשרדים. לאחר שהשניים נטשו את עמדת השמירה, סוכן "קוקו בחולם" אח של צו'צו מוסר לאסי כי לאחר שהסתנן לסוכנות פרעצל הוא גילה כי תוכניתם היא להסתנן למפקדת מעמול על ידי שטרודל מזויף שהם בנו בשם "שטרוּצל" אשר ישלח את שטרודל לחלל החיצון. בנוסף, הוא מזהיר את אסי כי ברגע ששטרוצל יחשוד כי חשפו אותו הוא יפוצץ את כל מעמול. לאחר שאסי הצליח לשכנע את גדי כי שטרודל מזויף הצליחו השניים להקפיא אותו ולשגרו לחלל החיצון. מיד לאחר מכן, חשף סוכן ר' בפניהם כי צ'וצ'ו אשר אותו הכירו בתור מנקה המקום הוא בעצם מפקד מעמול. בעקבות הצלחתם במשימה להגן על מעמול הכריז צ'וצ'ו על גדי ואסי כסוכני ב' ו-צ'<ref name=":19"></ref>.

=== עונה 2 ===
העונה עוסקת בתולדות הציונות.

אסי וגדי מגיעים לפגישת הסוכנים הראשונה שלהם, צ'וצ'ו מתכוון להציג לסוכנים את מכונת הזמן שפיתחו במעמול אך מגלה כי היא נגנבה על ידי סוכנות פרעצל. הוא מכריז על מצב חירום "סלסה חריפה" ומורה לאסי וגדי לשמור על המפקדה. לאחר שאסי, גדי ושטרודל גילו כי סוכנות פרעצל חיבלו בהיסטוריה של ארץ ישראל וגרמו לכך שהמנדט הבריטי נשאר בארץ ישראל הם משתמשים במכונת הזמן דור 1 על מנת לחזור לעבר שם הם מגלים כי חבלן הזמן, הרובוט האישי של זומזום, התנקש בבנימין זאב הרצל ובכך הביא לסיומה של תנועת הציונות. אסי חוזר לתקופת צילום התמונה המפורסמת במרפסת מלון שלושת המלכים, מציל את הרצל מניסיון ההתנקשות ובכך מחזיר את ההווה למצבו הנוכחי<ref name=":21"></ref>.

במהלך הימים הבאים סיכלו אסי וגדי את מזימותיהם של זומזום וחבלן הזמן לחבל באירועים בהיסטוריה הציונית כגון תחיית הלשון העברית<ref name=":22"></ref> וההעפלה. לאחר שאסי הציל את ספינת המעפילים ולוס מפיצוץ, הוא גילה בתוך שאריות הפצצה את סמל מעמול, מה שהובילו למסקנה כי חבלן הזמן הוא בעצם אדם מתוך מעמול<ref name=":23"></ref>.

לאחר שצ'וצ'ו הגיע לאותה מסקנה גם כן, הוא עצר את אסי וגדי כחלק מחיפושיו אחר הבוגד. צ'וצ'ו מסכסך בין אסי וגדי אך הם משלימים ומסכלים את ניסיונו של חבלן הזמן לפגוע בהקמת תנועת המרי העברי. מיד לאחר מכן, מודיעים צ'וצ'ו וסוכן ר' כי אסי מואשם בריגול לטובת האויב וכי הוא יועמד למשפט בבית הדין הצבאי של מעמול<ref name=":24"></ref>.

לאחר שחבלן הזמן גרם לאישור תוכנית אוגנדה, שחרר גדי את אסי ממעצר ויחד הם מנעו את הרעלתו של אלפרד דרייפוס וכך שינו את דעתו של הרצל לגבי התוכנית. לאחר ששטרודל הצליח לשפר את הצילומים ממצלמות האבטחה, התגלה כי גדי היה זה שגנב את מכונת הזמן<ref name=":25"></ref>. אסי הופקד לשמור על גדי אך השתכנע לסמוך עליו שוב ויחד הם חזרו בזמן על מנת לעצור את חבלן הזמן מלחבל בפגישתו של הרב שמואל מוהליבר בה שיכנע את הברון רוטשילד לתמוך כלכלית במושבות היהודיות. פעם זו הייתה הראשונה בה הצליחו השניים לחדור למגע עם חבלן הזמן והופתעו לגלות כי פניו של חבלן הזמן דומות להפליא לפניו של גדי<ref name=":26"></ref>.

גדי מבחין כי ירושלים הפכה להיות תחת שליטת הירדנים, וסוכן ר' מודיע לאסי וגדי כי מחלקת המודיעין של מעמול יירטה מסר שהועבר בין סוכני פרעצל ולפיו הם טומנים לאסי וגדי מלכודת. גדי בתגובה מתחיל לחשוש אך אסי לעומתו מזלזל באיום. יחד הם חזרו בזמן לישיבת הממשלה בה הוחלט להורות על כיבוש ירושלים המזרחית, אך הופתעו לגלות כי הישיבה התנהלה כמתוכנן. הם גילו פצצה מנוטרלת שנפלה מקצרן הממשלה ועליה נכתב כי היא יוצרה במפקדת פרעצל בעתיד הרחוק. בעקבות כך, עוברים גדי ואסי למפקדת פרעצל בשנת 2100, שם ארב להם חבלן הזמן ויירט את שטרודל, דבר אשר גרם למנהרת הזמן להינעל ואסי וגדי נותרו תקעים במפקדת פרעצל יחד עם פצצת זמן שחבלן הזמן הטמין להם<ref name=":27"></ref>.

בעודם תקועים במפקדת פרעצל, פוגשים אסי וגדי את שטרוצל אשר טוען בפניהם כי הוא השתנה והבין את טעויותיו. בנוסף, הוא מציע כי הם ישתמשו במעבד שלו כדי להפעיל את שטרודל. הוא מפעיל כיבוי עצמי ובאמצעות המעבד שלו שטרודל אכן חזר לעבוד ומנהרת הזמן נפתחה מחדש. השלושה חוזרים למפקדת מעמול בהווה ושטרודל מגלה כי זכרונותיו של שטרוצל הועברו אליו יחד עם המעבד. הוא מגלה לשניים כי את מחברת הציונות שאסי השליך לרחוב בתחילת החופש הגדול, מצא זומזום ובגללה הוא ידע כיצד יש לפגע בהיסטוריה הציונית. בעקבות הגילוי, שאל אסי את מחברת הציונות מעופר, חברו לכיתה, וכך הבינו אסי וגדי כי חבלן הזמן חיבל במבצע יהלום. יחד עם שטרודל הם הצילו את מוניר רדפא מהרעלה, דבר אשר גרם לצה"ל לנצח במלחמת ששת הימים והעיר ירושלים חזרה לשליטה ישראלית<ref name=":28"></ref>.

הפרק הבא במחברת הלימודים היה מבצע אופרה, ומתוך כך הבינו אסי וגדי כי יעדו הבא של חבלן הזמן יהיה לבטל את המבצע הצבאי מתוך משרדו של ראש הממשלה מנחם בגין. אסי וגדי החליטו להקדים תרופה למכה ולארוב לחבלן הזמן מבעוד מועד. בעוד שאסי התחבא מאחורי הכורסה, גדי הסתתר בארון הבגדים של בגין, שם חיכה לו החבלן הזמן בלבושו של גדי אף הוא והקפיא את גדי בעזרת טכנולוגיה של פרעצל. כשבא זומזום לבטל את מבצע אופרה, בעוד שגדי האמיתי נשאר קפוא בארון, התחזה חבלן הזמן לגדי ויחד עם אסי, תפסו השניים את זומזום ובאמצעות מכונת הזמן דור 2 הובילו אותו למפקדת מעמול.

כשהגיעו למפקדה, החלו צ'וצ'ו וסוכן ר' בחגיגות, ובזמן שאסי יצא לקנות חטיפים הוא לקח איתו את מכונת הזמן דור 2 והחביא אותה במקרר הארטיקים במכולת של מנשה. כשחזר למפקדה, הציע חבלן הזמן להרים כוסית לחיים ובזמן שידי כולם אחזו בכוסות מיץ הפטל כיוון אליהם אקדח והכריז: "לחיי פרעצל"<ref name=":29"></ref>.

לאחר שאזק את אסי, ר', וצ'וצ'ו, ניסה זומזום לפרוץ את הדלת הפנימית במפקדה ללא הצלחה. הוא מביע את רצונו לחזור בזמן ולגרום לכך שצ'וצ'ו לא יוולד וכך "נוהל החירום פרג" אשר המציא צ'וצ'ו לא יהיה קיים. כשגילה כי מכונת הזמן דור 2 איננה, הודו סוכן ר' וצ'וצ'ו כי אסי גנב אותה אך הגנו עליו בגופם בשעה שברח מהמפקדה. אסי מנסה להשתמש במכונת הזמן שהחביא במקרר אך מגלה כי היא קפואה. באין ברירה הוא הולך למוזיאון לזכר מנחם בגין שם הוא מוצא את גופו של גדי שהיה קפוא כל השנים האלה ומפשיר אותו בעזרת מכונת הפשרה של צ'וצ'ו.

אסי וגדי שהבינו כי הפעם חבלן הזמן פגע בטקס הכרזת העצמאות, גילו כי אין באפשרותם לתקן זאת מכיוון שאין ברשותם מכונת זמן. לגדי עולה רעיון והוא מוביל את אסי למפקדת מעמול, תוך כדי שהוא מכוון לעברו אקדח. הוא אומר לזומזום כי הוא חבלן הזמן האמיתי, וכי האדם שלידו הוא גדי סוכן מעמול. בתור הוכחה הוא מעניק לזומזום את מכונת הזמן דור 2. לאחר שזומזום משמיד את חבלן הזמן האמיתי הם משמידים את זומזום, וממהרים לנטרל את הפצצה שהטמין חבלן הזמן בבית העצמאות, רגעים לפני הכרזת העצמאות.

אסי וגדי חוזרים בזמן לזמן שלפני גניבת מכונת הזמן ומשמידים אותה. בעקבות כך, צ'וצ'ו מפטר אותם ממעמול<ref name=":210"></ref>.

=== עונה 3 ===

העונה עוסקת במייסדי ערים בישראל.

אחרי שאסי וגדי פוטרו ממעמול הם מקבלים הודעה מצ'וצ'ו על חזרתם לסוכנות מעמול בשל היעלמות המתכון לטוסט עמבה. לאחר שהם מוצאים את המתכון הם מגלים שסוכן ד' נחטף וזומזום ברח מכלאו<ref name=":31"></ref>.

גדי הפעיל את "אזעקת הפיאסקו" בפעם ה-50, דבר שגורר ביקורת של פקיד הביטחון שומה ויצמן אשר מחליט לפטר את אסי וגדי. לאחר מכן אסי וגדי מתגנבים למפקדת מעמול במסווה של טכנאי מכונת זמן, חוזרים בזמן, ומצילים את פתח תקווה<ref name=":32"></ref>.

שומה מחליט לבצע 'הקפאה' כך שאי אפשר לפעול להצלת המדינה דרך מכונת הזמן. אסי וגדי מצליחים לנצח את ההקפאה בתחכום ומצילים את מדינת ישראל ואת ישובי הנגב<ref name=":33"></ref>.

למחרת תל אביב מתחילה להיעלם, אסי וגדי רבים ולא מצליחים לשתף פעולה ושומה מחליט בגלל הפרעותיהם לשים להם צמידים שגורמים לכך שהם לא שומעים אחד את השני. כשהם רואים שאינם יכולים להסתדר כך הם משלימים, מגלים לאן צריך לחזור בעבר ומצילים שוב את המדינה. לאחר שהם חוזרים שומה מגלה במהלך ספירת המלאי שנעלם עט מהציוד המשרדי של מעמול. אסי וגדי יודעים שהם לקחו את העט אך באופן מפתיע המפקד צו'צו מודה באשמה ומודח על ידי שומה מתפקידו כמפקד מעמול והופך להיות סוכן זוטר<ref name=":34"></ref>.

שומה מכתיר את עצמו למפקד מעמול, וצו'צו מחליט לעזוב. בינתיים זומזום משבש את העבר ומעלים את פקיעין ואסי וגדי חוזרים לעבר ומצילים אותה<ref name=":35"></ref>.

כשהם חוזרים שומה מכריז על סגירת מעמול. הוא נועל את כל הגאגטים של מעמול על ידי בועות אלקטרו מגנטיות ובכך מונע מר', צו'צו, אסי וגדי את לפעול למען הצלת של המדינה. בינתיים חדרה, רחובות, עמק יזרעאל ועמק חפר נעלמות והם אינם יודעים כיצד לעצור זאת ללא המכשירים המתוחכמים. הם משתמשים בלית ברירה באינציקלופדיות של גדי כדי לגלות לאן צריך לחזור. ר', צ'וצ'ו ואסי מצליחים לפרוץ את הבועות האלקטרו מגנטיות שחסמו את מכונת הזמן בעזרת מסת גופם, וגדי חוזר בזמן, ומציל שוב את המדינה, אך שומה השתלט לחלוטין על מעמול והופך אותה למפקדה שלו ומגרש משם את כל הסוכנים. הוא יוצר קשר עם זומזום וזומזום מגיע למפקדה<ref name=":36"></ref>.

בינתיים ר' וצו'צו מחליטים להתגנב למפקדה. הם שומעים ממקום מחבואם את שומה וזומזום שמחים ביחד על ניצחונם, ומבינים ששומה בעצם משתף פעולה עם זומזום. הם מחליטים לנסות להתנפל עליהם ולעצור אותם, אך נכשלים ושומה וזומזום מכווצים אותם לתוך כדור בדולח ולוקחים אותם למפקדת פרעצל. אסי שראה את כל זאת ממהר לספר לגדי את מה שראה, והוא וגדי מחליטים לפרוץ למפקדת פרעצל. הם נכנסים לשם בשקט אך לפתע זומזום ושומה נכנסים והם נאלצים להתחבא. אסי מתעטש וכך הם מתגלים. הם לוקחים איתם את צו'צו ור' ובורחים במהירות. הם משחררים את צו'צו ור' ומגלים מיד לאחר מכן שגוש עציון נעלמתזומזום גנב לאחד הילדים את הנעליים ולכן הם רבים בינם לבין עצמם מי גנב את הנעליים, ובעקבות כך לא יקימו מחדש את גוש עציון. אסי אומר לילדים שהוא גנב את הנעליים, הילדים מתאחדים נגדו, וכך אסי וגדי מצילים את גוש עציון<ref name=":37"></ref>.

למחרת, שומה רוקם מזימה להשמדת טבריה: שומה וזומזום יכנסו למסוף, אסי וגדי יראו זאת ויחשבו שההיסטוריה כבר השתנתה ובמאמצים לשחזר את ההיסטוריה, ישנו אותה בעצמם! אסי וגדי אכן שינו את ההיסטוריה ומסרו אגרת מזויפת לרבי חיים אבולעפיה ששכנעה אותו לעזוב לצפת. אחרי שאסי וגדי מבינים את הטעות שעשו, הם חוזרים שוב בזמן, מתנצלים בפני הרב, ומגלים לו את האמת<ref name=":38"></ref>.

לאחר מכן, שומה וזומזום מחליטים הפעם להעלים את ירושלים ובנוסף לעשות לאסי וגדי מלכודת היסטורית שבה אחד מהם ייכלא בעבר ולא יוכל לשוב. אסי וגדי אכן חוזרים לעבר כדי להציל את ירושלים אך אסי נתקע בעבר ויוסף ריבלין נחטף על ידי זומזום להווה<ref name=":39"></ref>.

הסוכן ד' מחליט להחליף את אסי כדי שהוא יוכל לחזור ולעזור לגדי. גדי בינתיים חודר למפקדת פרעצל כדי להחזיר את ריבלין ובכך להציל את ירושלים. זומזום בורח וגדי חוזר עם ריבלין לעבר ופוגש שם את אסי וסוכן ד'. ד' נשאר בעבר ואסי וגדי חוזרים להווה. וראש הממשלה מודיע רשמית על סגירת מעמול (שתכנס לתוקף רק בתחילת עונה 5)<ref name=":310"></ref>.

=== עונה 4 - עונת קורונה ===
לאחר התפרצות מגפת הקורונה והגבלות הריחוק החברתי, השתלט זומזום על תוכנת זום אשר היוותה חלק מרכזי בתקשורת בין האנשים, כך שתמונתו תופיע על הצג והוא יכול להאזין לנאמר בה<ref name=":41"></ref>. בעקבות כך, אסי, גדי ושטרודל יוצרים קשר עם סוכן ר' שנמצא בחופשה באמצעות המעמול-נט, רשת סודית החולשת על כל העולם<ref name=":42"></ref> ומיד לאחר מכן, ראש ממשלת ישראל התחבר אף הוא למעמול- נט ומטיל על הארבעה לטפל בתקרית ההשתלטות על הזום<ref name=":43"></ref>.

זומזום צפה כי גדי ינסה לפרוץ למחשב שלו ולכן יצר מבעוד מועד משחק מחשב בתור דרך כניסה אשר בעצם היוותה מלכודת דרכה הצליח לפרוץ למעמול-נט<ref name=":44"></ref>.

לאחר שזומזום חיבל במשלוח החפצים דרך המעמול-נט וגרם לכך שכל הדברים שמועברים יגיעו אליו, אמר ר' לסוכן ד' אשר עבד בתור בחנות מכולת לשלוח את החבילה אשר הייתה מיועדת לר' דרך המעמול-נט. החבילה פגעה בראשו של זומזום ועילפה אותו, אך גדי לא יכל לפרוץ למחשב שלו כיון שהתעלף מהלחץ. אסי בתגובה העביר מים במעמול-נט על מנת להעיר את גדי, אך המים עברו למחשב של זומזום והשביתו אותו. מיד לאחר מכן הודה ראש ממשלת ישראל לחמשת הסוכנים על פתירת המשבר<ref name=":45"></ref>.

=== עונה 5 - מגן ישראל ===

העונה עוסקת בדמויות מופת בהיסטוריה היהודית.

בעקבות פירוק מעמול באופן סופי, ביקש ר' מאסי למיין את הציוד במעמול ל"דברים שאפשר לזרוק" ול"דברים שאסור לזרוק בשום פנים ואופן אחרת ההשלכות יהיו חמורות ביותר". אסי ממיין את החפצים וזורק בטעות מגן עתיק, אך את האבן שנמצאת על המגן, אסי שוזר בתוך חוט ועונד על צווארו.
כשאסי חוזר אחרי שזרק את השקית עם כל הדברים החשובים, ר' מכיר לו את ע', אשר מונה על ידי ראש הממשלה לפקח על פירוק מעמול. ע' רוצה לדעת לאז נעלמו כל הדברים החשובים, לאחר שהוא ור' מצאו בקופסת הדברים החשובים רק מסטיק לעוס, חוט ומחט. אסי עונה שהיום יום חמישי שבו עיריית ירושלים מפנה את כל הגזם והזבל. ע' מתחרפן ור' מרגיע את אסי באומרו: "מי כבר יחפש משהו בזבל?"

במקביל, זומזום מתעורר בתוך מכונה במפקדת פרעצל ומגלה שאדם בשם פרופסור שמיטקין הפך אותו לסייבורג והשתלט על המפקדה. הפרופסור מצווה על זומזום להשיג את המגן בעזרת מכונה שהפרופסור בנה, וזומזום מוצא את המגן בתוך שקית זבל ביחד עם שאר הדברים החשובים שאסי בטעות זרק, ופרופסור שמיטקין מתלהב. בינתיים במפקדת מעמול, אסי מגלה ששטרודל, שנמצא בתוך קופסה ואמור היה להיות כבוי ולהיזרק, נשאר דלוק. אסי מנסה ללא הועיל להשתיק את שטרודל, ובסופו של דבר כשאסי מוציא אותו מהקופסה, שטרודל מתריע על קרע במרחב הזמן<ref name=":51" />.

ר' אומר לאסי שכדי לנסוע בזמן ולתקן את הקרע, הוא צריך שותף, ולכן הם מפרסמים מודעה ביד2 שבעקבותיה מגיע נער בשם גבי למפקדה. גבי מתקבל מיד בזכות ההמלצות עליו ובפרט העובדה שהוא שולט בישומי אופיס, ונהיה מפקד הצוות של אסי על אף שהוא רק טירון. זומזום משתגר אל העבר במכונה של דוקטור שמיטקין כדי להשיג את אבן המנהיגות, ומגלה שהיא אצל רבי שמואל הנגיד. אסי וגבי משתגרים גם כן לעבר, ומקבלים מרבי שמואל את האבן, כשלפתע זומזום מופיע ודורש את האבן באיומי כלי נשק<ref name=":52" />.

== דמויות ==
{| class="wikitable"
! rowspan="2" |דמות
! rowspan="2" |שחקן
! colspan="5" |עונות
|-
!1
!2
!3
!4
!5
|-
! colspan="7" style="background: #808080" align="center" | סוכני מעמול
|-
|אסי / סוכן צ'
|אסי צובל
| colspan="5" style="background: #ddffdd" align="center" | ראשי
|-
|גדי / סוכן ב'
|יוסף אלבלק
| colspan="4" style="background: #ddffdd" align="center" | ראשי
| colspan="1" style="background: lightyellow" align="center" | מוזכר
|-
|גבי / סוכן ג'
|נדב נוה
| colspan="4" style="background: #ececec; color: grey; vertical-align: middle; text-align: center; " class="table-na" |
| colspan="1" style="background: #ddffdd" align="center" | ראשי
|-
|סוכן ר'
|ינון שאזו
| colspan="2" style="background: #ffdddd" align="center" | משני
| colspan="1" style="background: #ddffdd" align="center" | ראשי
| colspan="1" style="background: #ffdddd" align="center" | משני
| colspan="1" style="background: #ddffdd" align="center" | ראשי
|-
|צ'וּצ'וּ בשורוק
|אלי חביב
| colspan="2" style="background: #ffdddd" align="center" | משני
| colspan="1" style="background: #ddffdd" align="center" | ראשי
| colspan="2" style="background: lightyellow" align="center" | מוזכר
|-
|שטרוּדל
|נעמה קלינמן (דיבוב)
| colspan="5" style="background: #ddffdd" align="center" | ראשי
|-
|סוכן ע'
|חנן לדרמן
| colspan="4" style="background: #ececec; color: grey; vertical-align: middle; text-align: center; " class="table-na" |
| colspan="1" style="background: #ffdddd" align="center" | משני
|-
|סוכן ד'
|ינון שאזו
| colspan="1" style="background: #ADD8E6" align="center" | אורח
| colspan="1" style="background: #ececec; color: grey; vertical-align: middle; text-align: center; " class="table-na" |
| colspan="2" style="background: #ffdddd" align="center" | משני
| colspan="1" style="background: #ececec; color: grey; vertical-align: middle; text-align: center; " class="table-na" |
|-
|הגאדג'טרון
|אבישי שטרית
| colspan="2" style="background: #ececec; color: grey; vertical-align: middle; text-align: center; " class="table-na" |
| colspan="1" style="background: #ffdddd" align="center" | משני
| colspan="2" style="background: #ececec; color: grey; vertical-align: middle; text-align: center; " class="table-na" |
|-
|סוכן ג'
|ינון שאזו
| colspan="1" style="background: #ffdddd" align="center" | משני
| colspan="4" style="background: #ececec; color: grey; vertical-align: middle; text-align: center; " class="table-na" |
|-
|סוכן ש'
|ינון שאזו
| colspan="1" style="background: #ADD8E6" align="center" | אורח
| colspan="4" style="background: #ececec; color: grey; vertical-align: middle; text-align: center; " class="table-na" |
|-
|קוֹקוֹ בחולם
|אלי חביב
| colspan="1" style="background: #ADD8E6" align="center" | אורח
| colspan="4" style="background: #ececec; color: grey; vertical-align: middle; text-align: center; " class="table-na" |
|-
! colspan="7" style="background: #ff3333" align="center" |סוכני פרעצל
|-
|זוּמזוּם
|גיל קפטן
| colspan="1" style="background: #ececec; color: grey; vertical-align: middle; text-align: center; " class="table-na" |
| colspan="1" style="background: #ffdddd" align="center" | משני
| colspan="3" style="background: #ddffdd" align="center" | ראשי
|-
|פרופסור שמיטקין
|בצלאל בורוכוב
| colspan="4" style="background: #ececec; color: grey; vertical-align: middle; text-align: center; " class="table-na" |
| colspan="1" style="background: #ddffdd" align="center" | ראשי
|-
|שוּמה
|נעם יעקובסון
| colspan="2" style="background: #ececec; color: grey; vertical-align: middle; text-align: center; " class="table-na" |
| colspan="1" style="background: #ddffdd" align="center" | ראשי
| colspan="2" style="background: #ececec; color: grey; vertical-align: middle; text-align: center; " class="table-na" |
|-
|חבלן הזמן / רובו-גדי
|שרוליק פניאל / יוסף אלבלק
| colspan="1" style="background: #ececec; color: grey; vertical-align: middle; text-align: center; " class="table-na" |
| colspan="1" style="background: #ffdddd" align="center" | משני
| colspan="3" style="background: #ececec; color: grey; vertical-align: middle; text-align: center; " class="table-na" |
|-
|שטרוּצל
|נעמה קלינמן (דיבוב)
| colspan="2" style="background: #ADD8E6" align="center" | אורח
| colspan="3" style="background: #ececec; color: grey; vertical-align: middle; text-align: center; " class="table-na" |
|-
! colspan="7" |אחרים
|-
|ראש ממשלת ישראל
|אבישי שטרית (דיבוב) / נעם יעקובסון
| colspan="2" style="background: lightyellow" align="center" | מוזכר
| colspan="1" style="background: #ADD8E6" align="center" | אורח
| colspan="1" style="background: #ffdddd" align="center" | משני
| colspan="1" style="background: lightyellow" align="center" | מוזכר
|-
|ישראל
|מאיר תמם
| colspan="1" style="background: #ececec; color: grey; vertical-align: middle; text-align: center; " class="table-na" |
| colspan="1" style="background: #ffdddd" align="center" | משני
| colspan="3" style="background: #ececec; color: grey; vertical-align: middle; text-align: center; " class="table-na" |
|-
|חיים
|נירו אבקסיס
| colspan="1" style="background: #ececec; color: grey; vertical-align: middle; text-align: center; " class="table-na" |
| colspan="1" style="background: #ffdddd" align="center" | משני
| colspan="3" style="background: #ececec; color: grey; vertical-align: middle; text-align: center; " class="table-na" |
|}

=== דמויות ראשיות ===
* אסי / סוכן צ (אסי צובל) (עונות 1–5) - נער בכיתה ח' אשר זומן לעבור הכשרה בסוכנות מעמול. אוהב להתבטל ולאכול אך ברוב הזמן נחוש ורציני. בעונה 1 היה יריבו של גדי, אך החל מעונה 2 הפכו השניים לחברים טובים. תמיד מתבלבל בשמו של צ'וצ'ו וקורא את שמו עם חולם במקום שורוק. בסוף העונה הראשונה סיים את הכשרתו והפך לסוכן מן המניין בתור סוכן צ'. בעונה השנייה מנסה בכל פרק לקנות ארטיק מישמיש ללא הצלחה<ref name=":21" /><ref name=":22" /><ref name=":23" /><ref name=":24" /><ref name=":25" /><ref name=":26" /><ref name=":27" />. בעונה 5 זרק בטעות את המגן<ref name=":51" />, ונפגע מאוד מהעובדה שגבי הטירון נהיה המפקד שלו<ref name=":52" />.
* גדי / סוכן ב (יוסף אלבלק) (עונות 1–4) - נער בכיתה ח' אשר זומן גם הוא על מנת לעבור הכשרה במעמול. נער נבון ומבין גדול בתחום הגאדג'טים והמחשבים. לוקה באסתמה ואלרגי לאבק ולשומר<ref name=":23" />. לרוב חשדן ורציני אך לעיתים גם מגיע למצבים בו הוא צוחק. בעונה 1 היה יריבו של אסי, אך החל מעונה 2 הפכו השניים לחברים טובים. בסוף העונה הראשונה, סיים את הכשרתו יחד עם אסי והפך לסוכן מן המניין בתור סוכן ב'<ref name=":19" />. עזב את מעמול אחרי עונה 4. בעונה 5 ר' מספר שגדי מרגל לטובת מדינת ישראל בסוכנות בקלווה שבאיראן<ref name=":51" />.
* גבי / סוכן ג (נדב נוה) (עונה 5) - נער אשר הגיע למעמול בעקבות מודעה ביד2 שפורסמה כיון שאסי חיפש שותף לאחר שגדי עזב. נער נבון, דובר חמש שפות. בעל תואר שני בהצטיינות בלימודי המזרח התיכון ובלימודי קרימינולוגיה, חגורה שחורה דאן 3 בקראטה ועבר קורס קומנדו בבולגריה, אך התקבל למעמול ללא צורך בהכשרה, בעיקר כיון שהוא שולט ביישומי אופיס<ref name=":52" />. מכהן כראש הצוות למרות היותו טירון, למורת רוחו של אסי.

=== סוכני מעמול ===
* סוכן ר (ינון שאזו) (עונות 1–5) - סגן מפקד מעמול וממלא מקומו. נוהג להרבות בסיפורים הרואים ממבצעים חשאיים אשר השתתף בהם בעבר. בעונה 1 היה מורה דרכם של אסי וגדי במהלך ההכשרה והיה רציני מאוד, אך מאז תחילת עונה 2 הפך לשטותניק ולחבר של אסי וגדי. אוהב מאוד מנה חמה, פופקורן וטוסט עמבה עם קטשופ פיקנטי. בעונה 3 שומה מתחיל להתחבב עליו, ביחוד כשר' משמש כסגנו. נשוי ואב לפחות לילד אחד<ref name=":52"></ref>.
* צ'וּצ'וּ בשורוק (אלי חביב) (עונות 1–3) - מפקד סוכנות מעמול עד הדחתו על ידי שומה<ref name=":34" />, ולאחר מכן מסילוק שומה ממעמול<ref name=":37" /> עד סוף עונה 4. אוהב לאכול טוסט עם עמבה ולפצח פיצוחים יחד עם סוכן ר'. מרבה לתקן את אסי באמרו כי הגיית שמו נעשית בשורוק ולא בחולם, ובסוף העונה הראשונה מתברר כי "בשורוק" זה שם משפחתו<ref name=":19" />. בעונה 1 הוא הוצג בתור המנקה של מעמול אך בעצם עקב אחרי אסי וגדי מקרוב. בסוף עונה 1 הוא נחשף כמפקד מעמול<ref name=":19" />. הוא וסוכן ר' אוהבים להתבטל ולזלול מכל הבא ליד. האות שמופיעה על תגו היא האות א' למרות שיש עוד לפחות סוכן אחד תחת אות זו<ref name=":31" />. בעונה 3 הוא מודח על ידי שומה, נהיה סוכן זוטר ושוקל להתפטר ממעמול<ref name=":35" />. בעקבות דברי תוכחה מגדי, הוא נשאר במעמול, וחוזר לפקד אחרי ששומה מסיים את הביקורת ונחשף כסוכן סמוי של פרעצל. עזב את מעמול אחרי עונה 4. בעונה 5 ר' מספר שצ'וצ'ו פתח פלאפליה בבוליביה לאחר שהתאהב במקום<ref name=":51"></ref>.
* סוכן ע' (גרונית) (חנן לדרמן) (עונה 5) - נשלח למעמול כאחראי לפירוקה מטעם ראש הממשלה<ref name=":51" />, וממונה למפקד מעמול לאחר פתיחת הסוכנות מחדש<ref name=":53" />. בעברו גם כן היה סוכן מעמול<ref name=":51" />.
* שטרוּדל (מדובב על ידי: נעמה קלינמן) - רחפן כדורי ממתכת בעל בינה מלאכותית המשמש כמחשב העל של מעמול. נוטה להתרגש יותר מדי. בעונה הראשונה אהב לקרוא ספרי ילדים. רצו לזרוק אותו בתחילת עונה 2<ref name=":21" /> ובתחילת עונה 5<ref name=":51" />, אך תמיד היה בו צורך ולכן לא זרקו אותו.
* סוכן ד (ינון שאזו) (עונות 1, 3–4) - הסוכן הוותיק ביותר בסוכנות מעמול. בתחילת עונה 3 נחטף על ידי זומזום, ומספר לו סיפורים רבים מהעבר, מה שעוזר מאוד לזומזום. בסוף עונה 3 נסע בזמן לשנת 1850 להחליף את אסי שנלכד במלכודת הזמן ונתקע בעצמו בעבר<ref name=":39" />. בעונה 4 סיפר ששוחרר משם בעזרת ק' ממחלקת הקומבינות<ref name=":44" />. בעונה 1 מוצג כרציני וקפדן מאוד וכמפקד העליון של הסוכנות<ref name=":17"></ref>, אך מתחילת עונה 3, מוצג כקשיש פטפטן, שמנדב מידע לפרעצל בלי שום לחץ מצד זומזום. חובש מגבעת לבנה עם סרט שחור ומשקפי שמש. 
* סוכן ש (ינון שאזו) (עונה 1) - הסוכן בסוכנות מעמול שאחראי על הסודות הכמוסים ביותר. ליד שלו אזוקה מזוודה עם כל המסמכים המסווגים. שתק במשך 25 שנה עד שבטעות השיב לברכת שלום מצ'וצ'ו<ref name=":14"></ref>.
==== סוכנים נוספים ====
לרוב שמות הקוד לסוכנים בסוכנות מעמול הם שמות אותיות מהאלף-בית העברי. חוץ מהדמויות הראשיות (ר', צ', ב', א', ד', ע' ו-ג') במהלך עונות הסדרה מוזכרים גם הסוכנים א', פ' (ממחלקת הפיתוח)<ref name=":21" />, ק' (ממחלקת הקומבינות), ט', מ', ם' ו-ת'.

=== סוכני פרעצל ===
* זוּמזוּם (גיל קפטן) (עונות 2–5) - מפקד פרעצל עד סוף עונה 4. מרושע. זומם להשמיד את עם ישראל ומדינת ישראל. הושמד על ידי אסי בציר זמן חלופי. נכלא על ידי מעמול בסוף עונה 2 ושוחרר על ידי שומה בתחילת עונה 3. נפצע קשה בסוף עונה 3 ובסוף עונה 4. בעקבות הפציעה, פרופסור שמיטקין הפך אותו לסייבורג ומינה את עצמו לבוס של זומזום.
* חבלן הזמן / רובו-גדי (שרוליק פניאל / יוסף אלבלק) (עונה 2) - הרובוט של זומזום. לרוב לובש חליפה שדומה לחליפת אסטרונאוט. מעוצב כגדי<ref name=":26" />. גנב את מכונת הזמן דור 2 כשהוא מחופש לאסי כדי לבלבל את מעמול. הושמד על ידי זומזום בציר זמן חלופי<ref name=":310" />. לא ידוע מה קרה לו בציר הזמן הנוכחי.
* "שוּמה" (הרצל) ויצמן (נעם יעקובסון) (עונה 3) - פקיד במשרד הביטחון שנשלח למפקדת מעמול עקב הפעלת אזעקת הפיאסקו בפעם החמישים. היה בעברו סוכן מעמול בפיקודו של צ'וצ'ו עד שסולק, ובעקבות כך נוטר טינה עמוקה למעמול. מכונה בקרב סוכני מעמול "הרצל האינדיאני" בעקבות מבצע בביירות שבו הוא רץ ברחובות וצעק כמו אינדיאני, וכמעט חשף 4 סוכני שטח. שיחרר את זומזום בתחילת עונה 3<ref name=":31" /> ובהמשך העונה מתגלה כי הוא סוכן פרעצל סמוי<ref name=":37" />. רכרוכי ומשתדל להיות צמוד לנהלים, גם כשהוא עובד עם זומזום.
* שטרוּצל (מדובב על ידי: נעמה קלינמן) (עונות 1–2) - רחפן כדורי ממתכת בעל בינה מלאכותית שזוהר באדום. נוצר כדי שישגר את שטרודל לעבר, יתחזה אליו, וכך יגיע אל כל המידע שבידי מעמול<ref name=":19" />. בציר זמן חלופי, בשנת 2100, הוא יתפקח ויעזור לאסי וגדי לתקן את שטרודל ויתן להם את המעבד שלו, ומשום כך לא יפעל יותר ויושבת<ref name=":28" />.

=== דמויות היסטוריות ===
* מאיר תמם: בנימין זאב הרצל<ref name=":21" />.
* גיל קפטן: אליעזר בן-יהודה<ref name=":22" />, אלפרד דרייפוס<ref name=":25" />.
* עופר מימרן: מוניר רדפא<ref name=":28" />, הרב אהרן שלוש<ref name=":34" />, יהושע חנקין<ref name=":36" />, רבי חיים אבולעפיה<ref name=":38" />, רבי שמואל הנגיד<ref name=":52" />.
* רם מזרחי: זרח ברנט<ref name=":31" /><ref name=":32" />.
* יצחק לאור: לוי אשכול<ref name=":33" />, יוסף ריבלין<ref name=":39" /><ref name=":310" />.
* ישראל אלמקייס: יעקב זינאתי<ref name=":35" />.
* שרוליק פניאל: אלברט איינשטיין<ref name=":53"></ref>.

== מושגים ==
* מעמול - סוכנות ביון חשאית שנוסדה בשנת 1927<ref name=":52" /> ואמונה על ביטחונה של מדינת ישראל. מפקד מעמול עד עונה 4 הוא צ'וצ'ו, והחל מעונה 5 הסוכן ר'. הסוכנות פועלת כיחידת סמך במשרד הביטחון, אך מקיימת קשר ישיר עם ראש הממשלה עצמו. הארגון מצויד בציוד טכנולוגי מתקדם במיוחד כגון; רובה לייזר, מכונת זמן, אזיקים חשמליים<ref name=":24" />, משתיק קול, מגלה מחשבות<ref name=":25" /> ומכונה לייצור גאדג'טים. הארגון מורכב ממחלקות רבות כשחלקם לקוחים מהעולם המושגים הצבאי כגון מחלקת מודיעין<ref name=":27" />, מחלקת פיתוח טכנולוגיות<ref name=":21" /> ובית דין צבאי<ref name=":24" />, אך גם מחלקות זוטרות ואף ילדותיות כגון מחלקת קישוט. רבים ממסמכי הארגון מוגדרים כמידע מסווג ולכל חברי הארגון סיווג ביטחוני גבוה<ref name=":28" />. שמו של הארגון מורכב מראשי תיבות סודיים אשר לא התגלו.
* פרעצל - סוכנות ביון חשאית אשר שמה לה למטרה לחבל במדינת ישראל<ref name=":21" />. מפקד פרעצל עד עונה 4 הוא זומזום, והחל מעונה 5 פרופסור שמיטקין. בין חברי הארגון נמנים חבלן הזמן, שומה ושטרוצל.
* רוגלך - סוכנות ביון המוזכרת פעמים רבות בסדרה ובציר זמן חלופי אף הופכת לסוכנות הביון המרכזית בחצי מישראל<ref name=":24" />.
* מצבי חירום - בסוכנות מעמול קיימים מספר סוגי מצבי חירום לפי נסיבות ורמות חומרה שונות. בין מצבי החירום הקיימים בסוכנות מעמול ניתן למנות את "קוד סגול מחוספס", "מצב חירום תמרים" ו"מצב חירום פרג"<ref name=":210" />.
* מכונת הזמן דור 1 / מנהרת הזמן - מכונת הזמן הראשונה שפיתחו במעמול. על מנת לחזור לזמן באמצעותה יש להיכנס למנהרה הסודית מאחורי סמל הסוכנות במפקדת מעמול. המנהרה מלאה בחלונות המובילים לאירועים משמעותיים בהיסטוריה. על מנת להתנייד בין החלונות החלונות הרבים קיים במכונה זוג אופניים דו-מושביים אשר באמצעותם ניתן להגיע מחלון לחלון<ref name=":21" />. פעלה עד עונה 3. בעונה 5 נודע כי נשרפה בעקבות חיבור טוסטר משולשים לשקע כוח<ref name=":52" />.
* מכונת הזמן דור 2 - מכונת הזמן השנייה שפיתחו במעמול ובמהלך העונה השנייה נגנבה בידי סוכנות פרעצל. המכונה היא בצורת כדור בדולח המונח על צג עם כפתורים שבאמצעותם מתבצעת בחירת התאריך הרצוי אליו תשגר המכונה את המשתמש<ref name=":21" />.
* המסוף ההיסטורי / ההולוגרמה - מכונה קטנה השייכת למעמול. היא מקרינה הולוגרמה שאיתה אפשר לצפות בנאומים ואירועים של דמויות היסטוריות או לשוחח איתן. כשנכנסים למסוף אחד, מתקבלת התראה בשאר המכונות<ref name=":21" /><ref name=":52" />.
* מעמול-נט - תוכנה לקיום שיחות וידאו שפותחה על ידי מעמול. הסיסמה למעמול-נט היא "אסי המלך". אפשר להעביר חפצים דרך חלונות המשתמשים בתוכנה, ונעשה שימוש האפשרות זו ב"מבצע ברוקולי"<ref name=":42" /><ref name=":43" /><ref name=":44" />.
* שעוני הזמן - מכונת הזמן השלישית שפיתחו במעמול. משגרת את העונד בלחיצה<ref name=":52" />.
* מגן ישראל - חפץ עתיק ורב עוצמה, שמשובץ בשתים עשרה אבנים יקרות. כל אבן מייצגת תכונה מסוימת ונמצאת אצל דמות מופת יהודית בעבר<ref name=":52" />. אבן המנהיגות נמצאת אצל רבי שמואל הנגיד<ref name=":52" /> ואבן הגאונות נמצאת אצל אלברט איינשטיין<ref name=":53" />. כשכל האבנים תהיינה משובצות במגן הוא יוכל להגן על עם ישראל<ref name=":53" />.

== הפקה ושידור ==
העונה הראשונה יצאה בקיץ 2015 לקראת החופש הגדול. הפרק הראשון יצא ב-20 ביולי והוא היחיד אשר פורסם במלואו באתר יוטיוב בו גרף מעל לכ-160,000 צפיות<ref name=":0"></ref>. לאחריו, במתכונת שבועית, יצאו שמונת הפרקים הנוספים של העונה<ref name=":9"></ref>.

במאי 2016 התקיימו צילומי העונה השנייה<ref></ref> אשר מנתה עשרה פרקים<ref name=":9" />. לאחר סיום השידור שור פרק בונוס בשם "איפה צביקה" העוסק בקצין השריון צביקה גרינגולד<ref></ref> וכן שודר פרק פספוסים<ref></ref> ופרק מאחורי הקלעים<ref></ref>.

ב-23 במאי 2017 הסתיימו צילומי העונה השלישית<ref></ref>. לפני שידור העונה השלישית יצא פרק מקדים<ref></ref>. העונה מנתה עשרה פרקים גם היא<ref name=":9" /> ולאחר סיום שידורה יצא פרק פספוסים<ref></ref>.

בין 7 ביולי<ref></ref> ל-5 באוגוסט 2020<ref></ref> שודרה העונה הרביעית אשר כללה חמישה פרקים בלבד. העונה התבססה על התפרצות מגפת הקורונה בישראל והגבלות הריחוק החברתי שבאו בעקבותיה. עונה זו כונתה "עונת קורונה"<ref name=":9" />.

בשנת 2024 החלו הצילומים לעונה החמישית בסדרה<ref></ref> אשר החלה להיות משודרת ב14 באוגוסט של אותה שנה<ref></ref>.

== הצופן של גדי ==
"הצופן של גדי" היא סדרת חידות לשוניות שפורסמו בערוץ מאיר לילדים החל מ-25 באוקטובר 2015. החידות נוסחו בתור מסרים מגדי, במהלכם הזדקק לעזרה בפתרון משמעותם של פתגמים וביטויים שונים בעברית<ref></ref>.

== חדר בריחה ==
במקביל לעונה הרביעית, התקיים "חדר בריחה" במסגרתו פורסם כל שבוע סרטון עם הדמויות שומה וגדי שבסיומו חידה, ובסוף התקיימה חידה מסכמת<ref></ref>.

== ראו גם ==

* אסי טוביה וחברים

== קישורים חיצוניים ==
* 

== ביאורים ==

== הערות שוליים ==

קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:ערוץ מאיר לילדים